ai4bharat/Pralekha huggingface dataset:
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
କେନ୍ଦ୍ର କ୍ୟାବିନେଟ୍ ଟୁନା – ଟେକରା, ଦୀନଦୟାଲ ବନ୍ଦର ଠାରେ କଂଟେନର ଟର୍ମିନାଲ୍କୁ ଅନ୍ ବିଲ୍ଡ, ଅପରେଟ୍ ଆଣ୍ଡ ଟ୍ରାନ୍ସଫର  ଆଧାରରେ ସରକାରୀ – ଘରୋଇ – ଭାଗୀଦାରୀତା  ମୋଡ ଅନୁସାରେ ବିକଶିତ କରିବା ନିମନ୍ତେ ଅନୁମୋଦନ କରିଛନ୍ତି
ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କର ଅଧ୍ୟକ୍ଷତାରେ ଆର୍ଥିକ ବ୍ୟାପାର ସମ୍ବନ୍ଧୀୟ କ୍ୟାବିନେଟ୍ କମିଟି ସରକାରୀ – ଘରୋଇ – ଭାଗୀଦାରୀତା  ମୋଡରେ ଟୁନା – ଟେକରା, ଦୀନଦୟାଲ ବନ୍ଦର ଠାରେ କଂଟେନର ଟର୍ମିନାଲ୍କୁ ଅନ୍ ବିଲ୍ଡ, ଅପରେଟ୍ ଆଣ୍ଡ ଟ୍ରାନ୍ସଫର  ଆଧାରରେ ବିକଶିତ କରିବା ନିମନ୍ତେ ଅନୁମୋଦନ ଦେଇଛନ୍ତି ।
୪୨୪୩ . ୬୪ କୋଟି ଟଙ୍କାର ଆନୁମାନିକ ବ୍ୟୟ ରିହାତି ଗ୍ରହଣକାରୀଙ୍କ ପକ୍ଷରୁ ହେବ ଏବଂ ସାଧାରଣ ବ୍ୟବହାରକାରୀ ମାନଙ୍କର ସୁବିଧାସୁଯୋଗର ବିକାଶ ନିମନ୍ତେ ଆନୁମାନିକ ବ୍ୟୟ ୨୯୬.୨୦ କୋଟି ଟଙ୍କା ରିହାତି ପ୍ରଦାନକାରୀ କର୍ତ୍ତୃପକ୍ଷଙ୍କ ପକ୍ଷରୁ ହେବ ।
ପ୍ରଭାବ : ଏହି ପ୍ରକଳ୍ପ କାର୍ଯ୍ୟକ୍ଷମ ହେବା ଦ୍ୱାରା, ଏହା କଂଟେନର କାର୍ଗୋ ଯାତାୟତ କ୍ଷେତ୍ରରେ ଭବିଷ୍ୟତର ବିକାଶର ଆବଶ୍ୟକତାକୁ ସମ୍ପୂର୍ଣ୍ଣ କରିବ । ୨୦୨୫ରୁ ୧.୮୮ ମିଲିୟନ୍ ଟିଇୟୁର ଶୁଦ୍ଧ ବ୍ୟବଧାନ, ଯାହା ଟୁନା ଟେକରାରେ ଏକ ଅତ୍ୟାଧୁନିକ କଂଟେନର ଟର୍ମିନାଲ୍ ବିକଶିତ ହେବା ଫଳରେ ସମ୍ପୂର୍ଣ୍ଣ କରା ଯାଇପାରିବ । ଏହି ବନ୍ଦ କଂଟେନର ଟର୍ମିନାଲ୍ ରଣନୀତିପୂର୍ଣ୍ଣ ଭାବେ ଲାଭ ଦାୟକ ସାବ୍ୟସ୍ତ ହେବ, କାରଣ ଏହା ଦ୍ୱାରା ଭାରତର ଉତ୍ତର କ୍ଷେତ୍ରରେ ର ବିଶାଳ ଆଭ୍ୟନ୍ତରୀଣ ଅଂଚଳ ଗୁଡିକର ଆବଶ୍ୟକତା ପୂରଣ ହୋଇ ପାରିବ । କାଣ୍ଡଲାର ବ୍ୟବସାୟିକ କ୍ଷମତାକୁ ବୃଦ୍ଧି କରିବା ସହିତ, ଏହି ପ୍ରକଳ୍ପ ଅର୍ଥ ବ୍ୟବସ୍ଥାକୁ ପ୍ରୋତ୍ସାହିତ କରିବ ଏବଂ ନିଯୁକ୍ତିର ସୁଯୋଗ ସୃଷ୍ଟି କରିବ ।
ବିବରଣୀ : - ପ୍ରସ୍ତାବିତ ପ୍ରକଳ୍ପକୁ ଏକ ଅନ୍ତର୍ଜାତୀୟ ସ୍ତରର ପ୍ରତିଦ୍ୱନ୍ଦ୍ୱିତା ସମ୍ପନ୍ନ ନିଲାମ ପ୍ରକ୍ରିୟା ମାଧ୍ୟମରେ ଚୟନ କରା ଯାଇଥିବା ଏକ ଘରୋଇ ଡେଭଲପର / ବିଲ୍ଡ ଅପରେଟ ଆଣ୍ଡ ଟ୍ରାନ୍ସଫର  ଅପରେଟର ଦ୍ୱାରା ବିଓଟି ଆଧାରରେ ବିକଶିତ କରିବା ନିମନ୍ତେ ପ୍ରସ୍ତାବ ରହିଛି । ରିହାତି ଗ୍ରହଣକାରୀ  ଏବଂ ରିହାତି ପ୍ରଦାନକାରୀ କର୍ତ୍ତୃପକ୍ଷଙ୍କ  ଦ୍ୱାରା ନିଷ୍ପାଦିତ କରା ଯିବାକୁ ଥିବା ରିହାତି ରାଜିନାମା  ଅନୁସାରେ ୩୦ ବର୍ଷର ଅବଧି ନିମନ୍ତେ ନିର୍ଦ୍ଧାରିତ କାର୍ଗୋର ଡିଜାଇନ୍, ଇଞ୍ଜିନିୟରିଂ, ଅର୍ଥ ବ୍ୟବସ୍ଥା, କ୍ରୟ, କାର୍ଯ୍ୟନ୍ୱୟନ କମିଶନ, ସଂଚାଳନ, ପରିଚାଳନା ଏବଂ ରକ୍ଷଣାବେକ୍ଷଣ ନିମନ୍ତେ ରିହାତି ଗ୍ରହଣକାରୀ ଦାୟୀ ରହିବେ । ରିହାତି ପ୍ରଦାନକାରୀ କର୍ତ୍ତୃପକ୍ଷ ସାଧାରଣ ସହାୟକ ଭିତ୍ତିଭୂମି, ଯେମିତିକି ସାଧାରଣ ପ୍ରବେଶ ଚ୍ୟାନେଲ ଏବଂ ସାଧାରଣ ରାସ୍ତା ନିମନ୍ତେ ଦାୟୀ ରହିବେ ।
- ଏହି ପ୍ରକଳ୍ପରେ ୪୨୪୩.୬୪ କୋଟି ଟଙ୍କାର ବ୍ୟୟ ସହିତ ସମ୍ବନ୍ଧିତ ସମସ୍ତ ସୁବିଧା ଗୁଡିକ ସମେତ ଏକା ସମୟରେ ତିନୋଟି ଜାହାଜକୁ ଧରି ରଖିବାର ଅପତଟୀୟ ବର୍ଥିଂ ସଂରଚନାର ନିର୍ମାଣ ଏବଂ ୨.୧୯ ମିଲିୟନ୍ ଟିଇୟୁ ପ୍ରତି ବର୍ଷ ନିମନ୍ତେ କ୍ଷମତା ଅନ୍ତର୍ଭୁକ୍ତ ଅଟେ ।
- ଆରମ୍ଭରୁ , ଏହି ପ୍ରକଳ୍ପ ୬୦୦୦ ଟିଇୟୁର ୧୪ ମିଟର ଜାହାଜ ଗୁଡିକୁ ସୁବିଧା ପ୍ରଦାନ କରିବ ଏବଂ ସେହି ଅନୁସାରେ, ରିହାତି ପ୍ରଦାନକାରୀ କର୍ତ୍ତୃପକ୍ଷଙ୍କ ଦ୍ୱାରା ସାଧାରଣ ପ୍ରବେଶ ଚ୍ୟାନେଲ୍କୁ ୧୪ ମିଟର କଂଟେନର ଜାହାଜ ଗୁଡିକୁ ୨୪ ଘଂଟା ନେଭିଗେଟ୍ କରିବା ପାଇଁ ୧୫.୫୦ ମିଟର ଉପରେ ଡ୍ରେଜ୍ ଏବଂ ରକ୍ଷଣାବେକ୍ଷଣ ନିମନ୍ତେ ସୁବିଧା ପ୍ରଦାନ କରାଯିବ । ରିହାତି ଅବଧି ସମୟରେ, ରିହାତି ଗ୍ରହଣକାରୀଙ୍କୁ ନିଜର ଆପ୍ରୋଚ୍ ଚ୍ୟାନେଲ୍, ବର୍ଥ ପ୍ୟାକେଟ୍ ଏବଂ ଟର୍ଣ୍ଣିଂ ସର୍କଲକୁ ଗଭୀର / ଚଉଡା କରି ୧୮ ମିଟର ଡ୍ରାଫ୍ଟ ପର୍ଯ୍ୟନ୍ତ ଜାହାଜ ଗୁଡିକୁ ଧରି ରଖିବା ପାଇଁ ସ୍ୱତନ୍ତ୍ରତା ରହିବ । ଆକ୍ସେସ୍ ଚ୍ୟାନେଲ୍ର ଚିଠା ପ୍ରସ୍ତାବରେ ମୂଲ୍ୟ ଆବଂଟନ ନେଇ ପ୍ରସ୍ତାବ ଦିଆଯିବା ସମୟରେ ରିହାତି ପ୍ରଦାନକାରୀ କର୍ତ୍ତୃପକ୍ଷ ଏବଂ ରିହାତି ଗ୍ରହଣକାରୀଙ୍କ ମଧ୍ୟରେ ବୁଝାମଣା ଆଧାରରେ ବୃଦ୍ଧି କରା ଯାଇପାରେ ।
ପୃଷ୍ଠଭୂମି :
ଦୀନଦୟାଲ ବନ୍ଦର ଭାରତର ବାରଟି ପ୍ରମୁଖ ବନ୍ଦର ଗୁଡିକ ମଧ୍ୟରୁ ଗୋଟିଏ ଏବଂ ଗୁଜରାଟ ରାଜ୍ୟର କଚ୍ଛର ମରୂ ଅଂଚଳରେ ଭାରତର ପଶ୍ଚିମ ଉପକୂଳରେ ଅବସ୍ଥିତ । ଦୀନନୟାଲ ବନ୍ଦର ମୁଖ୍ୟ ରୂପରେ ଉତ୍ତର ଭାରତର ଆବଶ୍ୟକତାକୁ ପୂରଣ କରିଥାଏ, ଯେଉଁ କ୍ଷେତ୍ର ଗୁଡିକ ଭିତରେ ଜାମ୍ମୁ ଏବଂ କାଶ୍ମୀର, ଉତ୍ତର ପ୍ରଦେଶ, ମଧ୍ୟ ପ୍ରଦେଶ ଏବଂ ରାଜସ୍ଥାନ ମଧ୍ୟ ସାମିଲ୍ ଅଟନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଗ୍ରାମ୍ୟ ପର୍ଯ୍ୟଟନକୁ ପ୍ରୋତ୍ସାହିତ କରିଥିବାରୁ ତାଙ୍କ ସମ୍ମାନାର୍ଥେ ସ୍ୱତନ୍ତ୍ର ଧୂନ୍ ପ୍ରସ୍ତୁତ କରିଥିବା କଙ୍ଗଥୋଙ୍ଗବାସୀଙ୍କୁ କୃତଜ୍ଞତା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ସମ୍ମାନାର୍ଥେ ଏକ ସ୍ୱତନ୍ତ୍ର ଧୂନ୍ ପ୍ରସ୍ତୁତି କରିଥିବାରୁ କଙ୍ଗଥୋଙ୍ଗବାସୀଙ୍କୁ କୃତଜ୍ଞତା ଜଣାଇଛନ୍ତି ଏବଂ ଗାଁକୁ ଏକ ପ୍ରମୁଖ ପର୍ଯ୍ୟଟନସ୍ଥଳୀ ଭାବରେ ପ୍ରୋତ୍ସାହିତ କରିବାରେ ଭାରତ ସରକାରଙ୍କ ଉଦ୍ୟମକୁ ପ୍ରଶଂସା କରିଛନ୍ତି ।
ମେଘାଳୟର ମୁଖ୍ୟମନ୍ତ୍ରୀଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଏହି ପ୍ରକାରର ଅନ୍ୟତମ ପ୍ରଦର୍ଶନ ପାଇଁ କଙ୍ଗଥୋଙ୍ଗବାସୀଙ୍କୁ କୃତଜ୍ଞତା ଜଣାଉଛି । ମେଘାଳୟର ପର୍ଯ୍ୟଟନ ସମ୍ଭାବନାକୁ ବଢାଇବା ପାଇଁ ଭାରତ ସରକାର ସମ୍ପୂର୍ଣ୍ଣ ପ୍ରତିଶ୍ରୁତିବଦ୍ଧ ଏବଂ ହଁ, ରାଜ୍ୟରେ ନିକଟରେ ହୋଇଥିବା ଚେରି ଫୁଲ ମହୋତ୍ସବର ମଧ୍ୟ ବଡ଼ ଚିତ୍ର ଦେଖିବାକୁ ମିଳିଛି । ସୁନ୍ଦର ଥିଲା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହଙ୍ଗେରୀ ପ୍ରଧାନମନ୍ତ୍ରୀ ମହାମହିମ ଭିକ୍ଟର ଅର୍ବାନଙ୍କ ସହିତ ଫୋନରେ କଥା ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହଙ୍ଗେରୀ ପ୍ରଧାନମନ୍ତ୍ରୀ ମହାମହିମ ଭିକ୍ଟର ଅର୍ବାନଙ୍କ ସହିତ ଫୋନରେ କଥା ହୋଇଛନ୍ତି ।
ଦୁଇ ନେତା ୟୁକ୍ରେନରେ ଦେଖା ଦେଇଥିବା ବର୍ତ୍ତମାନର ପରିସ୍ଥିତି ଉପରେ ଆଲୋଚନା କରିଥିଲେ ଏବଂ ତୁରନ୍ତ ଯୁଦ୍ଧବିରତି ସୁନିଶ୍ଚିତ କରିବା ସହିତ କୂଟନୀତି ଓ ଆଲୋଚନା ମାର୍ଗକୁ ଫେରିବାର ଆବଶ୍ୟକତା ରହିଛି ବୋଲି ସହମତି ପ୍ରକାଶ କରିଥିଲେ ।
ୟୁକ୍ରେନ-ହଙ୍ଗେରୀ ସୀମା ଦେଇ ୬ହଜାରରୁ ଅଧିକ ଭାରତୀୟ ନାଗରିକମାନଙ୍କୁ ଉଦ୍ଧାର କରିବା ଲାଗି ସୁବିଧା ଓ ସହାୟତା ଯୋଗାଇ ଦେଇଥିବାରୁ ମହାମହିମ ଅର୍ବାନ ଏବଂ ହଙ୍ଗେରୀ ସରକାରଙ୍କୁ ପ୍ରଧାନମନ୍ତ୍ରୀ ନିଜର ହାର୍ଦ୍ଦିକ ଧନ୍ୟବାଦ ଜଣାଇଥିଲେ । ପ୍ରଧାନମନ୍ତ୍ରୀ ଅର୍ବାନ ୟୁକ୍ରେନରୁ ଉଦ୍ଧାର ହୋଇଥିବା ଭାରତୀୟ ଡାକ୍ତରୀ ଛାତ୍ରଛାତ୍ରୀମାନଙ୍କୁ ଶୁଭକାମନା ଜଣାଇଥିଲେ ଏବଂ କହିଥିଲେ ଯେ ସେମାନେ ଚାହିଁଲେ ନିଜର ଡାକ୍ତରୀ ପାଠପଢ଼ା ହଙ୍ଗେରୀରେ ଜାରି ରଖିପାରିବେ । ପ୍ରଧାନମନ୍ତ୍ରୀ ଏପରି ଏକ ପ୍ରସ୍ତାବକୁ ସାଦରେ ଗ୍ରହଣ କରିବା ସହିତ ନିଜର କୃତଜ୍ଞତା ବ୍ୟକ୍ତ କରିଥିଲେ ।
ଦୁଇ ନେତା ଏଥିରେ ସହମତ ହୋଇଥିଲେ ଯେ ଉଭୟ ପକ୍ଷ ଆଗକୁ ମଧ୍ୟ ପରସ୍ପର ସହ ଯୋଗାଯୋଗ ରକ୍ଷା କରିବେ ଏବଂ ଯୁଦ୍ଧ ପରିସମାପ୍ତି ଲାଗି ମିଳିତ ପ୍ରୟାସ ଜାରି ରଖିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ମୁସଲିମ ୱାର୍ଲ୍ଡ ଲିଗର ମହାସଚିବ
ମୁସଲିମ ୱାର୍ଲ୍ଡ ଲିଗର ମହାସଚିବ ଶେଖ ଡ. ମହମ୍ମଦ ବିନ୍ ଅବଦୁଲ କରିମ୍ ଅଲ୍-ଇସା ଆଜି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ କରାଯାଇଛି:
‘ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମୁସଲିମ୍ ୱାର୍ଲ୍ଡ ଲିଗର ମହାସଚିବ ତଥା ମୁସଲିମ୍ ବିଦ୍ୱାନ ସଙ୍ଗଠନର ଅଧ୍ୟକ୍ଷ ଶେଖ ଡ. ମହମ୍ମଦ ବିନ୍ ଅବଦୁଲ କରିମ୍ ଅଲ୍-ଇସାଙ୍କୁ ଭେଟିଛନ୍ତି । ସେମାନେ ଆନ୍ତ-ଧାର୍ମିକ ବିଶ୍ୱାସ, ସଦଭାବ, ଶାନ୍ତିକୁ ଆଗକୁ ବଢ଼ାଇବା ଏବଂ ମାନବର ପ୍ରଗତି ଦିଗରେ କାମ କରିବା ପାଇଁ ବିଭିନ୍ନ ପଦକ୍ଷେପ ଉପରେ ଗଭୀର ଚର୍ଚ୍ଚା କରିଥିଲେ ।’
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଭାରତର ଜି - ୨୦ ଅଧ୍ୟକ୍ଷତା ଉପରେ ଏକ ଇ - ପୁସ୍ତକ 'ପିପୁଲ୍ସ ଜି - ୨୦' କୁ ଉନ୍ମୋଚନ କରିଛନ୍ତି ଶ୍ରୀ ଅପୂର୍ବ ଚନ୍ଦ୍ର
ସୂଚନା ଓ ପ୍ରସାରଣ ମନ୍ତ୍ରଣାଳୟର ସଚିବ ଶ୍ରୀ ଅପୂର୍ବ ଚନ୍ଦ୍ର ଆଜି ନୂଆଦିଲ୍ଲୀ ଠାରେ ଭାରତର ଜି - ୨୦ ଅଧ୍ୟକ୍ଷତା ଉପରେ ଏକ ଇ - ପୁସ୍ତକ 'ପିପୁଲ୍ସ ଜି - ୨୦' କୁ ଉନ୍ମୋଚନ କରିଛନ୍ତି । ପିଆଇବିର ପ୍ରମୁଖ ମହାନିର୍ଦ୍ଦେଶକ ଶ୍ରୀ ମନୀଷ ଦେଶାଇ ଏବଂ ସୂଚନା ଓ ପ୍ରସାରଣ ମନ୍ତ୍ରଣାଳୟ ଏବଂ ପିଆଇବିର ଅନ୍ୟ ବରିଷ୍ଠ ଅଧିକାରୀଙ୍କ ଉପସ୍ଥିତିରେ ଏହି ପୁସ୍ତକ ଉନ୍ମୋଚନ କରାଯାଇଥିଲା ।
ଏହି ପୁସ୍ତକରେ ଭାରତର ଜି - ୨୦ ଅଧ୍ୟକ୍ଷତାର ସମ୍ପୂର୍ଣ୍ଣ ଯାତ୍ରାକୁ ଉପସ୍ଥାପିତ କରାଯାଇଛି । ଏହି ପୁସ୍ତକରେ ତିନୋଟି ଭାଗ ରହିଛି, ପ୍ରଥମ ଭାଗରେ ସେପ୍ଟେମ୍ବର ୯ ରୁ ୧୦, ୨୦୨୩ ମଧ୍ୟରେ ନୂଆଦିଲ୍ଲୀ ଠାରେ ଅନୁଷ୍ଠିତ ଭବ୍ୟ ଜି - ୨୦ ଶିଖର ସମ୍ମିଳନୀ ସମ୍ପର୍କିତ ସମସ୍ତ ବିବରଣୀ ରହିଛି । ଏହି ପୁସ୍ତକରେ ଜି - ୨୦ର ଢାଞ୍ଚା ଓ କାର୍ଯ୍ୟକାରିତା ବିଷୟରେ ବର୍ଣ୍ଣନା କରାଯାଇଛି ଏବଂ ଏହି ଗୋଷ୍ଠୀର ଭାରତର ଅଧ୍ୟକ୍ଷତାରେ ନିଆଯାଇଥିବା ପଦକ୍ଷେପ ବିଷୟରେ ବିସ୍ତୃତ ଭାବରେ ବର୍ଣ୍ଣନା କରାଯାଇଛି ।
ଦ୍ୱିତୀୟ ଭାଗରେ ଶେର୍ପା ଏବଂ ଫାଇନାନ୍ସ ଟ୍ରାକ୍ ଅଧୀନରେ ଥିବା ବିଭିନ୍ନ କାର୍ଯ୍ୟକାରୀ ଗୋଷ୍ଠୀର ବୈଠକ ଏବଂ ଅଧ୍ୟକ୍ଷ ଭାବେ ଭାରତ ଦାୟିତ୍ୱ ଗ୍ରହଣ କରିବା ପର ଠାରୁ ଗତ ଏକ ବର୍ଷ ମଧ୍ୟରେ ସମଗ୍ର ଦେଶରେ ଅନୁଷ୍ଠିତ ହୋଇଥିବା ନିୟୋଜିତ ଗୋଷ୍ଠୀର ବୈଠକ ଗୁଡ଼ିକର ସଂକ୍ଷିପ୍ତ ବିବରଣୀ ପ୍ରଦାନ କରାଯାଇଛି ।
ଇ- ପୁସ୍ତକର ଶେଷ ଭାଗରେ ଗତ ବର୍ଷ ସାରା ଦେଶରେ ଆୟୋଜିତ ଜନ- ଭାଗିଦାରୀ କାର୍ଯ୍ୟକ୍ରମର ଏକ ଫଟୋ ପ୍ରବନ୍ଧ ଉପସ୍ଥାପିତ ହୋଇଛି ଯାହା ଭାରତର ଜି - ୨୦ ଅଧ୍ୟକ୍ଷତାକୁ ଏକ ଜନ- କ୍ଷମତାସମ୍ପନ୍ନ ଆନ୍ଦୋଳନରେ ପରିଣତ କରିଛି ।
ପୁସ୍ତକଟି ନିମ୍ନଲିଖିତ ୟୁଆର୍ଏଲ୍ରେ ଉପଲବ୍ଧ :
https://static.pib.gov.in/WriteReadData/userfiles/People_g20_flipbook/index.html
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କ୍ରମାଗତ ସକ୍ରିୟ କରୋନା ମାମଲା ହ୍ରାସ ପାଇବାରେ ଲାଗିଛି
● ଏକ ମାସ ପରେ ପ୍ରଥମ ଥର ପାଇଁ ସକ୍ରିୟ ମାମଲା 9 ଲକ୍ଷ ତଳକୁ ଖସିଛି
● କ୍ରମାଗତ ତୃତୀୟ ସପ୍ତାହ ପାଇଁ ନୂତନ ସୁସ୍ଥଙ୍କ ସଂଖ୍ୟା ନୂତନ ପଜିଟିଭ୍ ମାମଲାଠାରୁ ଅଧିକ ରହିଛି
ଭାରତରେ କରୋନା ସକ୍ରିୟ ମାମଲା କ୍ରମାଗତ ଭାବେ ହ୍ରାସ ପାଇବାରେ ଲାଗିଛି । ଏକ ମାସ ପରେ, ପ୍ରଥମ ଥର ପାଇଁ ସକ୍ରିୟ ମାମଲା 9 ଲକ୍ଷ ତଳକୁ ଖସିଛି । ଆଜି ଭାରତରେ ସକ୍ରିୟ ମାମଲା ସଂଖ୍ୟା 8.93 ଲକ୍ଷ ଥିବା ବେଳେ ସେପ୍ଟେମ୍ବର 9 ତାରିଖରେ ଏହି ସଂଖ୍ୟା 8.97 ଲକ୍ଷ ଥିଲା ।
ଏବେ ସକ୍ରିୟ ମାମଲା 8,93,592 ରହିଛି, ଯାହାକି ଦେଶର ମୋଟ ପଜିଟିଭ୍ ମାମଲାର ମାତ୍ର 12.94% । ମୋଟ ପଜିଟିଭର ପ୍ରତିଶତ କ୍ରମଶଃ ହ୍ରାସ ପାଇବାରେ ଲାଗିଛି ।
ସୁସ୍ଥତା ହାର କ୍ରମେ ବୃଦ୍ଧି ପାଉଥିବରୁ ସକ୍ରିୟ ମାମଲାର ପ୍ରତିଶତ ନିମ୍ନମୁଖୀ ହେବାରେ ଲାଗିଛି । ମୋଟ ସୁସ୍ଥଙ୍କ ସଂଖ୍ୟା ଏବେ 59,06,069 ରହିଛି । ସୁସ୍ଥ ସଂଖ୍ୟା ଓ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ ଏବେ 50 ଲକ୍ଷକୁ ଅତିକ୍ରମ  କରିଛି ।
ସୁସ୍ଥଙ୍କ ସଂଖ୍ୟା ବୃଦ୍ଧି ପାଇବାରେ ଲାଗିଥିବାରୁ ଏହି ପାର୍ଥକ୍ୟ ବଢ଼ିବାରେ ଲାଗିଛି ।
ସୁସ୍ଥ ଲୋକଙ୍କ ସଂଖ୍ୟା ବୃଦ୍ଧି ପାଉଥିବାରୁ ଜାତୀୟ ସୁସ୍ଥ ହାର 85.52%ରେ ପହଞ୍ଚି ପାରିଛି । ଗତ 24 ଘଣ୍ଟା ମଧ୍ୟରେ ଦେଶରେ 78,365 ଜଣ ସୁସ୍ଥ ହୋଇଥିବା ବେଳେ ନୂଆ ପଜିଟିଭ୍ ମାମଲା ରହିଛି 70,496 ।
କ୍ରମାଗତ ତୃତୀୟ ସପ୍ତାହରେ ସୁସ୍ଥ ଲୋକଙ୍କ ସଂଖ୍ୟା ନୂଆ ପଜିଟିଭ୍ ମାମଲାରୁ ଅଧିକ ରହିପାରିଛି । ଏହି ତିନି ସପ୍ତାହରେ ନୂଆ ପଜିଟିଭ୍ ସଂଖ୍ୟା କ୍ରମେ ନିମ୍ନମୁଖୀ ହେବାରେ ଲାଗିଛି ।
କେନ୍ଦ୍ର ସରକାରଙ୍କ ଟେଷ୍ଟିଂ, ଟ୍ରାକିଂ, ତୁରନ୍ତ ହସପିଟାଲରେ ଭର୍ତ୍ତି କରିବା ଏବଂ ଉଭୟ ସରକାରୀ/ବେସରକାରୀ ହସପିଟାଲ ଗୁଡ଼ିକରେ ନିର୍ଦ୍ଦିଷ୍ଟ ଚିକିତ୍ସା ପ୍ରଣାଳୀ ଗ୍ରହଣ କରିବା ଏବଂ ହୋମ୍ ଆଇସୋଲେସନ ନୀତିକୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରମାନେ ଗ୍ରହଣ କରିବାରୁ ଏହା ସମ୍ଭବ ହୋଇପାରିଛି ।
ନୂଆ ସୁସ୍ଥଙ୍କ ମଧ୍ୟରୁ 75% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି; ମହାରାଷ୍ଟ୍ର, କର୍ଣ୍ଣାଟକ, କେରଳ, ଆନ୍ଧ୍ର ପ୍ରଦେଶ, ତାମିଲନାଡ଼ୁ, ଉତ୍ତର ପ୍ରଦେଶ, ଓଡ଼ିଶା, ପଶ୍ଚିମବଙ୍ଗ, ଦିଲ୍ଲୀ ଏବଂ ମଧ୍ୟପ୍ରଦେଶରୁ ଆସିଛନ୍ତି ।
ମହାରାଷ୍ଟ୍ରରେ କେବଳ ଗୋଟିଏ ଦିନରେ 15 ହଜାର ଲୋକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 70,496ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି । ଏଥିରୁ 78% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି ।
ମହାରାଷ୍ଟ୍ରରେ ସବୁଠାରୁ ଅଧିକ ପଜିଟିଭ୍ ମାମଲା ଅର୍ଥାତ୍, 13 ହଜାର ସାମନାକୁ ଆସିଛି । ଏହା ପଛକୁ କର୍ଣ୍ଣାଟକରେ 10 ହଜାରରୁ ଅଧିକ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 964 ଜଣଙ୍କ ମୃତ୍ୟୁ ହୋଇଛି । ଏଥିରୁ 82% କେବଳ 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ଏହି ମୃତ୍ୟୁ ସଂଖ୍ୟାରୁ 37% ମହାରାଷ୍ଟ୍ର ରେ ହୋଇଛି ।
ଆମୋଦପ୍ରମୋଦ ପାର୍କକୁ ଏବେ ବହୁ ସଂଖ୍ୟାରେ ଲୋକ ଯାଉଛନ୍ତି । ଏସବୁ ପାର୍କ ଏବଂ ସେହିପରି ସ୍ଥାନ ଗୁଡ଼ିକରେ କୋଭିଡ-19ର ସଂକ୍ରମଣ ରୋକିବାକୁ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ କ’ଣ ପ୍ରତିଷେଧକ ମୂଳକ ପଦକ୍ଷେପ ନିଆଯିବ ସେ ସମ୍ପର୍କରେ ସ୍ୱତନ୍ତ୍ର ଏସଓପି ଜାରି କରିଛି ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଘରୋଇ ଆବଶ୍ୟକତା ପୂରଣ କରିବା ପାଇଁ ଦେଶରେ ପର୍ଯ୍ୟାପ୍ତ ଖାଦ୍ୟଶସ୍ୟ ଷ୍ଟକ୍ ଉପଲବ୍ଧ: କେନ୍ଦ୍ର
ଗହମ, ଅଟା ଏବଂ ଚାଉଳର ମୂଲ୍ୟ ନିୟନ୍ତ୍ରଣରେ ଅଛି
ଗହମ ଏବଂ ଚାଉଳର ଖୁଚୁରା ଏବଂ ହୋଲସେଲ ମୂଲ୍ୟ ହ୍ରାସ ହୋଇଥିବା ଏବଂ ଗତ ସପ୍ତାହରେ ଗହମ ଅଟାର ମୂଲ୍ୟ ସ୍ଥିର ରହିଥିବା ଜଣାଯାଇଛି।
ଗତ ଦୁଇ ବର୍ଷ ମଧ୍ୟରେ ଗହମ ଏବଂ ଚାଉଳର ମୂଲ୍ୟ ସଂପୃକ୍ତ ବର୍ଷଗୁଡ଼ିକରେ ଏମଏସପି ବୃଦ୍ଧି ସହିତ ଅଧିକ କିମ୍ବା କମ୍ ବୃଦ୍ଧି ପାଇଛି। 2021-22 ମଧ୍ୟରେ ମୂଲ୍ୟ ତୁଳନାତ୍ମକ ଭାବରେ କମ୍ ରହିଛି କାରଣ ମୂଲ୍ୟକୁ ନିୟନ୍ତ୍ରଣ କରିବା ପାଇଁ ଓଏମଏସଏସ ମାଧ୍ୟମରେ ଖୋଲା ବଜାରରେ ପ୍ରାୟ 80 ଏଲଏମଟି ଖାଦ୍ୟ ଶସ୍ୟ ଅଫଲୋଡ୍ ହୋଇଥିଲା।
ଗହମ ଏବଂ ଚାଉଳ ସମେତ ଅତ୍ୟାବଶ୍ୟକ ଦ୍ରବ୍ୟର ମୂଲ୍ୟ ଉପରେ ଭାରତ ସରକାର ନିୟମିତ ନଜର ରଖିଛନ୍ତି ଏବଂ ଆବଶ୍ୟକ ଅନୁଯାୟୀ ସଂଶୋଧନମୂଳକ ପଦକ୍ଷେପ ଗ୍ରହଣ କରୁଛନ୍ତି।
ଭୌଗୋଳିକ-ରାଜନୈତିକ ପରିସ୍ଥିତି ହେତୁ କ୍ରୟ କମ୍ ରହିଛି ତେଣୁ ଭାରତ ସରକାର ଓଏମଏସଏସ୍ ମାଧ୍ୟମରେ ବଜାରରେ ହସ୍ତକ୍ଷେପ କରିନାହାଁନ୍ତି। ଅନ୍ୟପକ୍ଷରେ, ସରକାର ଭାରତର ମୂଲ୍ୟ ପରିସ୍ଥିତି ବିଷୟରେ ଭଲ ଭାବରେ ଅବଗତ ଅଛନ୍ତି ଏବଂ ସାପ୍ତାହିକ ଭିତ୍ତିରେ ଏହାକୁ ନିୟମିତ ଅନୁଧ୍ୟାନ କରୁଛନ୍ତି। ସରକାର କୌଣସି ମୂଲ୍ୟ ବୃଦ୍ଧିକୁ ଏଡାଇବା ପାଇଁ ସକ୍ରିୟ ପଦକ୍ଷେପ ଗ୍ରହଣ କରିଛନ୍ତି ଏବଂ ଗହମ କ୍ଷେତ୍ରରେ 13.05.2022 ଠାରୁ ଏବଂ ଚାଉଳ କ୍ଷେତ୍ରରେ 08.05.2022 ଠାରୁ ରପ୍ତାନି ନିୟମାବଳୀ ଲାଗୁ କରାଯାଇଛି। ଏହା ପରେ ଗହମ ଏବଂ ଚାଉଳ ମୂଲ୍ୟକୁ ତୁରନ୍ତ ନିୟନ୍ତ୍ରଣ କରାଯାଇ ପାରିଥିଲା।
ଏହାର ମୂଲ୍ୟ ନିୟନ୍ତ୍ରଣ କରିବା ତଥା ସମାଜର ଦୁର୍ବଳ ବର୍ଗଙ୍କ ପାଇଁ କୌଣସି ଅସୁବିଧାକୁ ଏଡାଇବା ପାଇଁ ଭାରତ ସରକାର ପ୍ରଧାନମନ୍ତ୍ରୀ ଗାରିବ କଲ୍ୟାଣ ଅନ୍ନ ଯୋଜନା  କୁ ଆଉ ତିନି ମାସ ପାଇଁ ଅକ୍ଟୋବର 2022 ରୁ ଡିସେମ୍ବର 2022 ପର୍ଯ୍ୟନ୍ତ  ବୃଦ୍ଧି କରିଛନ୍ତି। ଦେଶର ଗରିବ ଏବଂ ଅଭାବୀ ଲୋକମାନେ ଆଗାମୀ ପାର୍ବଣ ଋତୁରେ ଯେପରି କୌଣସି ଅସୁବିଧାର ସମ୍ମୁଖୀନ ନହୁଅନ୍ତି ଏଥି ପାଇଁ ଧ୍ୟାନ ପ୍ରଦାନ କରାଯାଇଛି।
ଭାରତ ସରକାର ନିଶ୍ଚିତ କରିଛନ୍ତି ଯେ ଜାତୀୟ ଖାଦ୍ୟ ସୁରକ୍ଷା ଆଇନ  ର ଆବଶ୍ୟକତା ପୂରଣ କରିବା ପାଇଁ ପର୍ଯ୍ୟାପ୍ତ ପରିମାଣର ଖାଦ୍ୟ ଶସ୍ୟ, ଅନ୍ୟାନ୍ୟ କଲ୍ୟାଣକାରୀ ଯୋଜନା ଏବଂ ପିଏମଜିକେଏୱାଇ ର ଅତିରିକ୍ତ ଆବଶ୍ୟକତା ନିମନ୍ତେ କେନ୍ଦ୍ର ନିକଟରେ ପର୍ଯ୍ୟାପ୍ତ ଷ୍ଟକ୍ ଉପଲବ୍ଧ ରହିବା ସହିତ ମୂଲ୍ୟ ନିୟନ୍ତ୍ରଣରେ ରହିଛି।
BS
(Visitor Counter : 104
ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟ
କେନ୍ଦ୍ର ସରକାର ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟକୁ ଉଚ୍ଛେଦ କରିବାର ସମ୍ଭାବନା ଥିବା ରିପୋର୍ଟ ମିଥ୍ୟା ଏବଂ ତଥ୍ୟର ବିପରୀତ ଅଟେ
ଗଣମାଧ୍ୟମର କିଛି ବିଭାଗରେ ଖବର ଆସିଛି ଯେ କେନ୍ଦ୍ର ସରକାର ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟକୁ ଉଚ୍ଛେଦ କରିବାର ସମ୍ଭାବନା ରହିଛି । ଏହି ରିପୋର୍ଟଗୁଡିକ ମିଥ୍ୟା ଏବଂ ତଥ୍ୟର ବିପରୀତ ଅଟେ । ସଂଖ୍ୟାଲଘୁ ବ୍ୟାପାର ମନ୍ତ୍ରଣାଳୟ ଏହି ରିପୋର୍ଟକୁ ଖଣ୍ଡନ କରିଛି ।
HS
(Visitor Counter : 90
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୀରତ୍ଵ ଦିବସରେ ସିଆରପିଏଫ କର୍ମଚାରୀଙ୍କୁ ପ୍ରଧାନମନ୍ତ୍ରୀଙ୍କ ଅଭିବାଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବୀରତ୍ଵ ଦିବସ ଅବସରରେ ସିଆରପିଏଫ ଯବାନଙ୍କୁ ଅଭିବାଦନ ଜଣାଇଛନ୍ତି ।
“ସିଆରପିଏଫ ସୈନିକଙ୍କ ସାହସ ସମସ୍ତଙ୍କୁ ଭଲଭାବେ ଜଣା । ଆଜି ସିଆରପିଏଫ ଯବାନଙ୍କ ବୀରତ୍ଵ ଦିବସରେ, ମୁଁ ସାହସୀ ଯବାନ ଏବଂ 1965ରେ ଗୁଜରାଟର ସର୍ଦ୍ଦାର ପଟେଲ ପୋଷ୍ଟଠାରେ ସିଆରପିଏଫ ଯବାନଙ୍କ ସାହସିକତାକୁ ସ୍ମରଣ କରୁଛି । ବୀର ସହିଦଙ୍କ ତ୍ୟାଗ କେବେହେଲେ ଭୁଲିହେବ ନାହିଁ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଅର୍ଥନୀତିରେ ବ୍ଲୁ ଅର୍ଥନୀତିର ଯୋଗଦାନ ସମ୍ପର୍କରେ ଏକ ଆଲେଖ୍ୟ
ବିଶ୍ୱ ମହାସାଗର ଦିବସ ଅବସରରେ କେନ୍ଦ୍ର ମନ୍ତ୍ରୀ ଶ୍ରୀ କିରେନ ରିଜିଜୁଙ୍କ ଦ୍ୱାରା ଲିଖିତ ଏକ ପ୍ରବନ୍ଧ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଶେୟାର କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“କେନ୍ଦ୍ର ମନ୍ତ୍ରୀ @KirenRijiju ଜୀ ଲେଖିଛନ୍ତି, କିପରି ଭାରତ ନିଜ ବିସ୍ତୃତ ସାମୁଦ୍ରିକ ତଟ ଓ ସାମୁଦ୍ରିକ ସମ୍ପଦ ସହ ନିଜ ବ୍ଲୁ ଅର୍ଥନୀତିର କ୍ଷମତା ଉପଯୋଗ ପାଇଁ ଧ୍ୟାନ କେନ୍ଦ୍ରିତ କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧୦୦ କୋଟି ଟୀକାକରଣ ପାଇଁ ଭାରତକୁ ଶୁଭେଚ୍ଛା ଜଣାଇଥିବା ନେତାମାନଙ୍କୁ ପ୍ରଧାନମନ୍ତ୍ରୀ ଧନ୍ୟବାଦ ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୦୦ କୋଟି ଟୀକାକରଣ ଅତିକ୍ରମ ପାଇଁ ଭାରତକୁ ଶୁଭେଚ୍ଛା ଜଣାଇଥିବା ବିଶ୍ୱ ନେତାମାନଙ୍କୁ ଧନ୍ୟବାଦ ଜଣାଇଛନ୍ତି ।
ଭୁଟାନର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ଏହି ଐତିହାସିକ ଅବସରରେ ବଧାଇ ପାଇଁ ଲିଓଚେନ୍ ଡକ୍ଟର ଲୋଟେ ଶେରିଙ୍ଗଙ୍କୁ ଧନ୍ୟବାଦ ।
ଆମେ ଭୁଟାନ ସହିତ ଆମର ବନ୍ଧୁତାକୁ ଗଭୀର ଭାବରେ ଭଲପାଉ!
ଏହି ଅଞ୍ଚଳ ତଥା ବିଶ୍ୱରେ କୋଭିଡ-୧୯ ବିରୋଧରେ ସଂଗ୍ରାମ ପାଇଁ ଭାରତ ପ୍ରତିବଦ୍ଧ ରହିଛି ।
Thank you Lyonchhen Dr. Lotay Tshering for your kind words on this historic occasion.
— Narendra Modi  October 21, 2021
We deeply cherish our friendship with Bhutan!
India remains committed in our fight against COVID-19 together with the region and the world. @PMBhutan #VaccineCentury https://t.co/qtzJxFLIX1
ଶ୍ରୀଲଙ୍କା ରାଷ୍ଟ୍ରପତିଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ମୋର ବନ୍ଧୁ ରାଷ୍ଟ୍ରପତି ରାଜପାକ୍ସାଙ୍କୁ ଧନ୍ୟବାଦ । ଶ୍ରୀଲଙ୍କାରୁ କୁଶିନଗରକୁ ଆନ୍ତର୍ଜାତୀୟ ବିମାନ ଉଡ଼ାଣ ତଥା ଟୀକାକରଣ ଅଭିଯାନ ଭଳି ପଦକ୍ଷେପ ଆମର ବିବିଧ ସମ୍ପର୍କକୁ ଆହୁରି ମଜବୁତ କରିବ ଏବଂ ଆମର ଭାଇଭଉଣୀଙ୍କ ମଧ୍ୟରେ ପାରସ୍ପରିକ ସମ୍ପର୍କକୁ ବୃଦ୍ଧି କରିବ ।”
Thank you my friend @PresRajapaksa. Recent initiatives such as inaugural international flight to Kushinagar from Sri Lanka and our respective vaccination drives will further strengthen our diverse relationship and enhance interaction between our brotherly people. #VaccineCentury https://t.co/9yfrTGilBw
— Narendra Modi  October 21, 2021
ମାଲଦ୍ୱୀପର ରାଷ୍ଟ୍ରପତିଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ରାଷ୍ଟ୍ରପତି ଇବୁସୋଲେ ଆପଣଙ୍କ ଶୁଭେଚ୍ଛା ପାଇଁ ଧନ୍ୟବାଦ ।
ମାଲଦ୍ୱୀପରେ ଟୀକାକରଣ ଅଭିଯାନର ଅଗ୍ରଗତି ଦେଖି ମୁଁ ଖୁସି
ପଡ଼ୋଶୀ ଏବଂ ଘନିଷ୍ଠ ବନ୍ଧୁ ଭାବରେ, କୋଭିଡ-୧୯ କୁ ଦୂର କରିବା ପାଇଁ ଆମର ସହଭାଗୀତା ଫଳ ଦେଉଛି ।”
Thank you President @ibusolih for your kind wishes.
— Narendra Modi  October 21, 2021
I am pleased to see the progress of the vaccination drive in the Maldives.
As neighbours and close friends, our partnership to overcome COVID-19 has borne fruit.#VaccineCentury https://t.co/1KfsOR6O2q
ଇସ୍ରାଏଲର ପ୍ରଧାନମନ୍ତ୍ରୀଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
ଧନ୍ୟବାଦ ପ୍ରଧାନମନ୍ତ୍ରୀ ନାଫତାଲିବେନେଟ । ତୁମର ଶୁଭେଚ୍ଛାକୁ ପ୍ରଶଂସା କରୁଛି । ଏହି ମାଇଲଖୁଣ୍ଟଣ୍ଟଭାରତର ବୈଜ୍ଞାନିକ, ସ୍ୱାସ୍ଥ୍ୟକର୍ମୀ ଏବଂ ଉଦ୍ଭାବକମାନଙ୍କ ଦ୍ୱାରା ସମ୍ଭବ ହୋଇପାରିଛି, ଯେଉଁମାନେ ଇସ୍ରାଏଲ୍ ସହକର୍ମୀଙ୍କ ସହ ଆମର ଜ୍ଞାନ ଭିତ୍ତିକ ରଣନୀତିକ ସହଯୋଗର ମୂଳଦୁଆ ଗଢିଛନ୍ତି ।”
Thank you, PM @naftalibennett. Appreciate your warm words. This milestone has been made possible by India's scientists, health workers and innovators who are also, along with their Israeli counterparts, building the foundations of our knowledge-based strategic partnership. https://t.co/0k2lcLX3Qn
— Narendra Modi  October 21, 2021
ମଲାୱି ରାଷ୍ଟ୍ରପତିଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ମାନ୍ୟବର ଲାଜାରୁସଚକୱେରା ଭାରତର ୧୦୦ କୋଟି ଟୀକାକରଣ ପାଇଁ ଆପଣ ଜଣାଇଥିବା ଶୁଭେଚ୍ଛା ସକାଶେ ଧନ୍ୟବାଦ ।
ମହାମାରୀର ମୁକାବିଲା ପାଇଁ ଟୀକା ହେଉଛି ଏକ ଚାବି । ଏଥି ପାଇଁ ଆମେ ଏକାଠି ଅଛେ ।”
Thank you Excellency @LAZARUSCHAKWERA for your wishes on India crossing #VaccineCentury.
— Narendra Modi  October 21, 2021
Vaccine accessibility is a key to fighting the pandemic. We are in it together. https://t.co/ti6uVkpJdD
HS
(
ରସାୟନ ଓ ସାର ମନ୍ତ୍ରଣାଳୟ
ଚଳିତ ଆର୍ଥିକ ବର୍ଷରେ ରାଷ୍ଟ୍ରୀୟ ରସାୟନ ଓ ସାର କମ୍ପାନୀ ଶିଳ୍ପଜାତ ସାମଗ୍ରୀ ବିକ୍ରିରୁ ସଞ୍ଚୟ କରିଛି 100 କୋଟି ଟଙ୍କା
ବର୍ତ୍ତମାନର କୋଭିଡ-19 ପରିସ୍ଥିତି ସତ୍ତ୍ୱେ ଭାରତ ସରକାରଙ୍କ ସାର ବିଭାଗ ଅଧିନସ୍ଥ ରାଷ୍ଟ୍ରୀୟ କେମିକାଲ୍ସ ଏବଂ ଫର୍ଟିଲାଇଜର୍ସ ଲିମିଟେଡ  ଏହାର କାର୍ଯ୍ୟ ଚାଲୁ ରଖିଛି । ଚଳିତ ଆର୍ଥିକ ବର୍ଷ 2020-21ର ପ୍ରଥମ ଦୁଇ ମାସରେ ଏହାର ଶିଳ୍ପ ଉତ୍ପାଦ ବିକ୍ରି 100 କୋଟି ଟଙ୍କାକୁ ଅତିକ୍ରମ କରିଛି ।
ମୁଖ୍ୟ ଉତ୍ପାଦଗୁଡ଼ିକ ହେଉଛି –ଇସ୍ପାତ, ରକେଟ ଇନ୍ଧନ, ଫାର୍ମାସ୍ୟୁଟିକାଲ୍ସ ପାଇଁ ବ୍ୟବହୃତ ହିମକୃତ ଆମୋନିଆ,
କୋଇଲା ଖନନ ପାଇଁ ବ୍ୟବହୃତ ବିସ୍ଫୋରକ ଆମୋନିୟମ ନାଇଟ୍ରେଟ
ଆମୋନିୟମ ବାଇକାର୍ବୋନେଟ- ବେକରି ଏବଂ ଚମଡା ଶିଳ୍ପ ପାଇଁ ବ୍ୟବହୃତ
ମିଥାଇଲ ଆମିନିସ- କୀଟନାଶକ, ରଙ୍ଗ, ଫାର୍ମାସ୍ୟୁଟିକାଲ୍ସ ପାଇଁ ବ୍ୟବହୃତ
ଜମାଟ ବାନ୍ଧିଥିବା ନାଇଟ୍ରିକ ଏସିଡ: ବିସ୍ଫୋରକ, ଫାର୍ମାସ୍ୟୁଟିକାଲ୍ସ ପାଇଁ ବ୍ୟବହୃତ
ହାଲୁକା ନାଇଟ୍ରିକ ଏସିଡ: ଅଳଙ୍କାର ଓ ପ୍ରୋପେଲାଣ୍ଟ ପାଇଁ
ଆର୍ଗନ - ଆର୍କ ୱେଲଡିଂ ପାଇଁ
ଫର୍ମିକ ଏସିଡ - ରବର, ଚମଡା ପାଇଁ
ଡାଇମିଥାଇଲ ଫର୍ମାମାଇଡ - ଫାଇବର, ସ୍ପାଣ୍ଡେକ୍ସ, ପଲିମାଇଡ ପାଇଁ ଦ୍ରବଣକାରୀ
ଡାଇମିଥାଇଲ ଆସେଟାମାଇଡ - ପଲିଷ୍ଟର ଫିଲ୍ମ, ଆକ୍ରିଲିକ ଫାଇବର ପାଇଁ ଦ୍ରବଣକାରୀ
ସୋଡିୟମ ନାଇଟ୍ରେଟ: ପ୍ରୋପେଲାଣ୍ଟ, ବିସ୍ଫୋରକ
ଆରସିଏଫର Q4 2019-20 Q4 2018-19 ଉପରେ ଟିକସ 190%ରୁ ଅଧିକ ହେବା ପରେ ଲାଭ
ମାର୍ଚ୍ଚ ମାସ ସୁଦ୍ଧା ଟିକସ ପରେ ରାଷ୍ଟ୍ରୀୟ କେମିକାଲ୍ସ ଏବଂ ଫର୍ଟିଲାଇଜର୍ସ ଲିମିଟେଡ ଏହାର ସ୍ଵତନ୍ତ୍ର ଲାଭକୁ ତିନିଗୁଣ କରି ପୂର୍ବ ବର୍ଷ ତୁଳନାରେ 48.47 କୋଟିରୁ 142.28 କୋଟିରେ ପହଞ୍ଚିଛି, ଯାହାକି ଗତ ଆର୍ଥିକ ବର୍ଷ ତୁଳନାରେ 193.54% ଅଧିକ ।
2019-20 ଆର୍ଥିକ ବର୍ଷ ପାଇଁ ଟିକସ ପରେ ଆରସିଏଫର ଲାଭ 2018-19 ଆର୍ଥିକ ବର୍ଷ ତୁଳନାରେ 49% ଅଧିକ ।
31 ମାର୍ଚ୍ଚ 2020ରେ ଶେଷ ହୋଇଥିବା ଆର୍ଥିକ ବର୍ଷ ପାଇଁ ଟିକସ ପରେ ଲାଭ ପୂର୍ବ ବର୍ଷର 139.17 କୋଟିରୁ 208.15 କୋଟି ଟଙ୍କାକୁ ବୃଦ୍ଧି ପାଇଛି ।
କମ୍ପାନୀ ବିଭିନ୍ନ ଆହ୍ଵାନର ସମ୍ମୁଖୀନ ହେଉଥିଲେ ମଧ୍ୟ ପୂର୍ବ ବର୍ଷ ତୁଳନାରେ ଚଳିତ ବର୍ଷ ଆର୍ଥିକ ପ୍ରଦର୍ଶନ ଭଲ ହୋଇଛି ।
ସରକାର କେତେକ କାରଖାନା ପାଇଁ ରିଲିଫ ଦେବା ଯୋଗୁଁ ସାର ଶିଳ୍ପ ଅନେକ ସୁବିଧା ପାଇଛି । କମ୍ପାନୀର ଇତିହାସରେ ଏହାର ବୋର୍ଡ ଡିଭିଡେଣ୍ଟ ବାବଦକୁ ସର୍ବାଧିକ ଶତକଡା 28.40 ଲାଭ ଘୋଷଣା କରିଛି । ଆରସିଏଫର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ଗତବର୍ଷ ତୁଳନାରେ ଏହାର ସାର ଚାହିଦା ଶତକଡା 7 ଭାଗ ବୃଦ୍ଧି ପାଇଥିବା ପ୍ରକାଶ କରିଛନ୍ତି । ସୁଫଳା ସାର ଗତ ବର୍ଷ ତୁଳନାରେ ଶତକଡା 15 ଭାଗ ବୃଦ୍ଧି ପାଇଛି । ଆରସିଏଫ ଜୈବିକ ଅଭିବୃଦ୍ଧି ଉତ୍ପାଦକ ଓ ପାଣିରେ ଦ୍ରବିଭୂତ ହେଉଥିବା ସିଲିକନ ସାର ଭଳି ଦୁଇଟି ନୂତନ ସାମଗ୍ରୀର ଉତ୍ପାଦନ ଆରମ୍ଭ କରିଛି । ଏହା 16 ଲକ୍ଷ ଟନ ୟୁରିଆ ରପ୍ତାନି କରି ଦେଶର ପ୍ରମୁଖ ଉତ୍ପାଦକର ମାନ୍ୟତା ହାସଲ କରିଛି ।
ଚଳିତ ଆର୍ଥିକ ବର୍ଷରେ ଭଲ ମୌସୁମୀ ବର୍ଷା ଆକଳନ ଥିବାରୁ ଚାଷ କାର୍ଯ୍ୟ ଖୁବ ଭଲ ହେବା ସମ୍ଭାବନା ଦେଖାଦେଇଛି । କୋଭିଡ-19 ପରିସ୍ଥିତିସତ୍ଵେ ଆରସିଏଫ ସମସ୍ତ ସଦୁପଯୋଗ କରିବ ବୋଲି ଆଶା କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେପ୍ଟେମ୍ବର ୫ରେ ଜାତୀୟ ଶିକ୍ଷକ ପୁରସ୍କାର, ୨୦୨୨ର ବିଜେତାମାନଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା
ଗୁରୁ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୫, ୨୦୨୨ ଅପରାହ୍ନ ୪.୩୦ରେ ୭, ଲୋକକଲ୍ୟାଣ ମାର୍ଗ ଠାରେ ଜାତୀୟ ଶିକ୍ଷକ ପୁରସ୍କାର, ୨୦୨୨ର ବିଜେତାମାନଙ୍କ ସହ ଆଲୋଚନା କରିବେ ।
ପ୍ରତିବଦ୍ଧତା ଓ କଠିନ ପରିଶ୍ରମ ଦ୍ୱାରା କେବଳ ସ୍କୁଲ ଶିକ୍ଷାର ମାନ ନୁହେଁ ବରଂ ଛାତ୍ରଛାତ୍ରୀଙ୍କ ଜୀବନକୁ ସମୃଦ୍ଧ କରିଥିବା ଦେଶର କିଛି ଶ୍ରେଷ୍ଠ ଶିକ୍ଷକଙ୍କୁ ସେମାନଙ୍କ ଅଦ୍ୱିତୀୟ ଯୋଗଦାନ ପାଇଁ ସମ୍ମାନିତ କରିବା ଉଦ୍ଦେଶ୍ୟରେ ଶିକ୍ଷକମାନଙ୍କୁ ଜାତୀୟ ପୁରସ୍କାର ପ୍ରଦାନ କରାଯାଉଛି ।
ପ୍ରାଥମିକ ଓ ମାଧ୍ୟମିକ ବିଦ୍ୟାଳୟରେ କାର୍ଯ୍ୟରତ କୃତୀ ଶିକ୍ଷକମାନଙ୍କୁ ସ୍ୱୀକୃତି ପ୍ରଦାନ ପାଇଁ ଜାତୀୟ ଶିକ୍ଷକ ପୁରସ୍କାର ପ୍ରଦାନ କରାଯାଉଛି । ଚଳିତ ବର୍ଷ ତିନି ପର୍ଯ୍ୟାୟର କଠିନ ଏବଂ ସ୍ୱଚ୍ଛ ଅନଲାଇନ ପ୍ରକ୍ରିୟା ଦ୍ୱାରା ଦେଶର ବିଭିନ୍ନ ସ୍ଥାନରୁ ୪୫ ଶିକ୍ଷକଙ୍କୁ ଏହି ପୁରସ୍କାର ପାଇଁ ଚୟନ କରାଯାଇଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ କାନାଡା ପ୍ରଧାନମନ୍ତ୍ରୀ ଜଷ୍ଟିନ ଟ୍ରୁଡୋଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
କାନାଡା ପ୍ରଧାନମନ୍ତ୍ରୀ ମହାମହିମ ଜଷ୍ଟିନ ଟ୍ରୁଡୋଙ୍କ ସହ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫୋନରେ କଥା ହୋଇଛନ୍ତି ।
କୋଭିଡ-19 ମହାମାରୀ ସମ୍ପର୍କରେ ଦୁଇ ନେତା ନିଜ ନିଜ ଦେଶର ସର୍ବଶେଷ ତଥ୍ୟ ଉପରେ ଆଲୋଚନା କରିଥିଲେ ଏବଂ ସ୍ୱାସ୍ଥ୍ୟ ଓ ଅର୍ଥନୈତିକ ସଙ୍କଟ ଦୂର କରିବା ପାଇଁ ଅନ୍ତର୍ଜାତୀୟ ସହଯୋଗର ସମ୍ଭାବନା ଉପରେ ମଧ୍ୟ ଆଲୋଚନା କରିଥିଲେ ।
କୋଭିଡ ପରବର୍ତ୍ତୀ ବିଶ୍ଵରେ ଭାରତ-କାନାଡା ସହଭାଗୀତା ବିଶ୍ୱରେ ମାନବିକ ମୂଲ୍ୟବୋଧକୁ ଆଗକୁ ନେବା ପାଇଁ ଏକ ଶକ୍ତି ହୋଇପାରେ ବୋଲି ସେମାନେ ସହମତ ହୋଇଥିଲେ ।
ବିଶ୍ଵ ସ୍ୱାସ୍ଥ୍ୟ ସଂଗଠନ ସମେତ ଅନ୍ୟ ବହୁପକ୍ଷୀୟ ଅନୁଷ୍ଠାନକୁ ମଜବୁତ କରିବା ଉପରେ ନେତାମାନେ ଗୁରୁତ୍ୱାରୋପ କରିବା ସହିତ ସ୍ୱାସ୍ଥ୍ୟ, ସାମାଜିକ, ଅର୍ଥନୈତିକ ଏବଂ ରାଜନୈତିକ ପ୍ରସଙ୍ଗରେ ବିଭିନ୍ନ ଅନ୍ତର୍ଜାତୀୟ ମଞ୍ଚରେ ମିଳିତ ଭାବେ କାର୍ଯ୍ୟ କରିବାକୁ ରାଜି ହୋଇଥିଲେ।
ଗତ କିଛି ଦିନ ମଧ୍ୟରେ ଭାରତୀୟ ନାଗରିକମାନଙ୍କୁ କାନାଡା କର୍ତ୍ତୃପକ୍ଷଙ୍କ ଦ୍ଵାରା ପ୍ରଦାନ କରାଯାଇଥିବା ସହାୟତା ବିଶେଷ କରି ସ୍ଵଦେଶ ପ୍ରତ୍ୟାବର୍ତ୍ତନ ଲାଗି ସହାୟତା କରିଥିବାରୁ ପ୍ରଧାନମନ୍ତ୍ରୀ ମୋଦୀ ତାଙ୍କୁ ପ୍ରଶଂସା କରିଥିଲେ । ସେହିପରି ପ୍ରଧାନମନ୍ତ୍ରୀ ଟ୍ରୁଡୋ ମଧ୍ୟ କାନାଡା ନାଗରିକମାନଙ୍କୁ ସ୍ଵଦେଶ ଫେରିବା ପାଇଁ ଭାରତ ପକ୍ଷରୁ ଦିଆଯାଇଥିବା ସୁବିଧାରେ ଖୁସି ବ୍ୟକ୍ତ କରିଥିଲେ ।
ଆଗାମୀ ଦିନରେ ଉଭୟଙ୍କ ମଧ୍ୟରେ ପରାମର୍ଶ ଜାରି ରଖିବାକୁ ଦୁଇ ନେତା ରାଜି ହୋଇଥିଲେ । ଗଣତାନ୍ତ୍ରିକ ମୂଲ୍ୟବୋଧରେ ବାନ୍ଧି ହୋଇଥିବାରୁ ଭାରତ ଏବଂ କାନାଡାର ଅନେକ ବିଶ୍ୱସ୍ତରୀୟ ପ୍ରସଙ୍ଗରେ ସମାନତା ରହିଛି ବୋଲି ସେମାନେ ସହମତ ହୋଇଥିଲେ ।
କ୍ୟାବିନେଟ
ଭାରତ-ସଂଯୁକ୍ତ ଆରବ ଏମିରେଟ୍ସ ମଧ୍ୟରେ ବୈଜ୍ଞାନିକ, ବୈଷୟିକ ସହଯୋଗ ସଂକ୍ରାନ୍ତ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଭାରତ-ସଂଯୁକ୍ତ ଆରବ ଏମିରେଟ୍ସ ବୈଜ୍ଞାନିକ ଓ ବୈଷୟିକ ବୁଝାମଣାପତ୍ରକୁ ଅନୁମୋଦନ କରାଯାଇଛି । ଏହି ବୁଝାମଣା ଅନୁସାରେ ୟୁଏଇର ଜାତୀୟ ପାଣିପାଗ କେନ୍ଦ୍ର ଏବଂ ଭାରତର ଭୂବିଜ୍ଞାନ ମନ୍ତ୍ରଣାଳୟ ମଧ୍ୟରେ ବୈଷୟିକ ସହଯୋଗ ପ୍ରତିଷ୍ଠାହେବ । ଉଭୟ ଦେଶ ପରସ୍ପରକୁ ପାଣିପାଗ, ଭୂକମ୍ପନ, ସାମୁଦ୍ରିକସେବା, ରେଡାର, ଉପଗ୍ରହ, ସାମୁଦ୍ରିକ ଜୁଆର ମାପିବା ଆଦି କ୍ଷେତ୍ରରେ ତଥ୍ୟ ପ୍ରଦାନ କରିବେ ଏବଂ ଆବଶ୍ୟକ ବେଳେ ସାହାଯ୍ୟ ସହଯୋଗ ଯୋଗାଇଦେବେ ।
ଏଥିରେ ଏକାଧିକ ବିଷୟବସ୍ତୁ ରହିଛି । ସେଗୁଡିକହେଲାଉଭୟ ଦେଶର ବୈଜ୍ଞାନିକ, ଗବେଷକ, ବିଶେଷଜ୍ଞ, ବିଦ୍ୱାନ, ଉଭୟ ଦେଶ ପରିଭ୍ରମଣ କରି ତାଲିମ, ଶିକ୍ଷଣ, ପରାମର୍ଶ ଆଦି କାର୍ଯ୍ୟ କରିବେ । ବିଶେଷକରି ପାଣିପାଗସଂକ୍ରାନ୍ତ ତଥ୍ୟାବଳୀ, ଉପଗ୍ରହ ତଥ୍ୟ ବ୍ୟବହାର ଏବଂ ଝଡବାତ୍ୟାର ପୂର୍ବାନୁମାନ କ୍ଷେତ୍ରରେ ଉଭୟ ମିଶି କାମକରିବେ । ସେହିଭଳି ଉଭୟ ପକ୍ଷ ପରସ୍ପର ମଧ୍ୟରେ ବୈଜ୍ଞାନିକ ଓ ବୈଷୟିକ ତଥ୍ୟ ଆଦାନ ପ୍ରଦାନ କରିବେ । ଏହାଛଡା ଦୁଇପକ୍ଷ ବୈଜ୍ଞାନିକ ଓ ବୈଷୟିକ ସେମିନାର, ୱାର୍କସପ୍ ଓ ସମ୍ମିଳନୀ ଆଦି ଆୟୋଜନ କରି ପରସ୍ପରକୁ ସାହାଯ୍ୟ ଯୋଗାଇଦେବେ । ସାମୁଦ୍ରିକ ଜଳରାଶିରେ ପାଣିପାଗ ପର୍ଯ୍ୟବେକ୍ଷଣ ପାଇଁ ଉପକରଣ ଓ ଯନ୍ତ୍ରପାତି ସ୍ଥାପନ ନିମନ୍ତେ କାର୍ଯ୍ୟ କରିବେ । ଉଭୟ ପକ୍ଷ ସୁନାମିର ଅନୁଧ୍ୟାନ ଏବଂଏହାରଗତିବିଧି ନିର୍ଦ୍ଧାରଣ ପାଇଁ ଓମାନ ଓ ଆରବ ସାଗର ଏବଂ ଭାରତ ମହାସାଗର ଅଞ୍ଚଳରେ ମିଳିତଭାବେ କାର୍ଯ୍ୟ କରିବାକୁ ଚୁକ୍ତିବଦ୍ଧ । ଭୂମିକମ୍ପ ସଂପର୍କୀୟ ତଥ୍ୟ ଆଦାନପ୍ରଦାନ ମଧ୍ୟ ଦୁଇପକ୍ଷ ମଧ୍ୟରେ କରାଯିବ । ଏହାଛଡା ଅନ୍ୟାନ୍ୟ ଦ୍ୱିପାକ୍ଷିକ ବୈଷୟିକ ସହଯୋଗ କ୍ଷେତ୍ରରେ ଦୁଇଦେଶ ଏହି ବୁଝାମଣା ଅନୁସାରେ କାର୍ଯ୍ୟ କରିବେ ।
ପୃଷ୍ଠଭୂମି
ଭାରତ ମହାସାଗରର ଉତ୍ତରାଞ୍ଚଳରେ ଥିବା ଦେଶଗୁଡିକରେ ପାଣିପାଗର ପର୍ଯ୍ୟବେକ୍ଷଣ ଏବଂ ଭୂମିକମ୍ପ, ସୁନାମି, ଝଡବାତ୍ୟା ଆଦିର ପୂର୍ବାନୁମାନ ପାଇଁ ଦେଶ ଦେଶ ମଧ୍ୟରେ ସହଯୋଗର ଆବଶ୍ୟକତା ଥିବାରୁ ଏ କ୍ଷେତ୍ରରେ ମିଳିମିଶି କାମ କରିବା ପାଇଁ ଉଭୟ ଭାରତ ଓ ସଂଯୁକ୍ତ ଆରବ ଏମିରେଟ୍ସ 2019ରେ କାର୍ଯ୍ୟ ଆରମ୍ଭ କରିଥିଲେ । ଏଥିପାଇଁ ଉଭୟ ଦେଶର ପ୍ରତିନିଧିମଣ୍ଡଳ ଦୁଇଦେଶ ଗସ୍ତ କରି ବିଭିନ୍ନ ସାଧାରଣ କ୍ଷେତ୍ରରେ କାମ କରିବା ପାଇଁ ରାଜି ହୋଇଥିଲେ । ତଦନୁସାରେ ଏହି ବୁଝାମଣାପତ୍ର ସ୍ୱାକ୍ଷରିତ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଳ ଜୀବନ ମିଶନ ଅନ୍ତର୍ଗତ ୭୫ ପ୍ରତିଶତ କଭରେଜ ଲକ୍ଷ୍ୟ ଅତିକ୍ରମ କରିଥିବା ଅରୁଣାଚଳ ପ୍ରଦେଶକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅରୁଣାଚଳ ପ୍ରଦେଶରେ ଜଳ ଜୀବନ ମିଶନ ଅନ୍ତର୍ଗତ ୭୫ ପ୍ରତିଶତ କଭରେଜ ଲକ୍ଷ୍ୟ ଅତିକ୍ରମ ଓ ୧.୭୩ ଲକ୍ଷ ଗ୍ରାମାଞ୍ଚଳ ପରିବାରକୁ ପିଇବା ପାଣି ଯୋଗାଣ ସଫଳତା ପାଇଁ ମୁଖ୍ୟମନ୍ତ୍ରୀ ଓ ତାଙ୍କ ଟିମକୁ ପ୍ରଶଂସା କରିଛନ୍ତି ।
ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଅରୁଣାଚଳ ପ୍ରଦେଶର କିଛି ଦୁର୍ଗମ ଅଞ୍ଚଳକୁ ଦୃଷ୍ଟିରେ ରଖି ଅମୃତ ମହୋତ୍ସବ ବେଳେ ୭୫ ପ୍ରତିଶତ କଭରେଜ ପ୍ରଶଂସନୀୟ । ଏହି କାମ କରିଥିବା ଟିମକୁ ସାଧୁବାଦ ଜଣାଉଛି । ଅବଶିଷ୍ଟ କାମ ସାରିବା ପାଇଁ ଶୁଭେଚ୍ଛା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଗୀତା ଜୟନ୍ତୀ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୀତା ଜୟନ୍ତୀ ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି । ଏହି ଅବସରରେ ଶ୍ରୀ ମୋଦୀ ଗୀତା ଉପରେ ଦେଇଥିବା ଦୁଇଟି ଭାଷଣ ମଧ୍ୟ ଉଲ୍ଲେଖ କରିଛନ୍ତି ।
ଏକାଧିକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି, ଗୀତା ଜୟନ୍ତୀରେ, ନିକଟରେ ମୁଁ ଗୀତା ଉପରେ ଦେଇଥିବା ଦୁଇଟି ବକ୍ତବ୍ୟ ଉଲ୍ଲେଖ କରୁଛି
ସ୍ୱାମୀ ଚିଦଭାବାନନ୍ଦଙ୍କ ଭଗବଦ୍ ଗୀତା ର ଇ-ବୁକ୍ ସଂସ୍କରଣର ଶୁଭାରମ୍ଭ
ଗୀତା ଉପରେ ବିଭିନ୍ନ ପଣ୍ଡିତଙ୍କ ମନ୍ତବ୍ୟ ସହିତ ଏକ ପାଣ୍ଡୁଲିପି ଲୋକାର୍ପଣ
ସର୍ବୋପନିଷେଦୋ ଗାବେ ଦୋଗ୍ଧା ଗୋପାଳ ନନ୍ଦନ; ।
ପାର୍ଥୋ ବତ୍ସ; ସୁଧିଭୌକ୍ତା ଦୁଗ୍ଧଂ ଗୀତାମୃତଂ ମହତ୍; ।
ଗୀତା ଜୟନ୍ତୀ କି ହାର୍ଦ୍ଦିକ ଶୁଭକାମନାଏ; ।
ଗୀତା ଜୟନ୍ତୀର ଶୁଭେଚ୍ଛା
ଜୀବନର ଅନେକ ବ୍ୟବହାରିକ ଦିଗ ପାଇଁ ଏହା ଏକ ମାର୍ଗଦର୍ଶିକା; ବିଶ୍ୱରେ ଗୀତାର ଶିକ୍ଷାକୁ ଦେଖି ଆନନ୍ଦିତ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାନାଡା ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୧୦ ତାରିଖରେ ନୂଆଦିଲ୍ଲୀ ଠାରେ ଜି-୨୦ ଶିଖର ସମ୍ମିଳନୀ ଅବସରରେ କାନାଡାର ପ୍ରଧାନମନ୍ତ୍ରୀ ମହାମହିମ ଶ୍ରୀ ଜଷ୍ଟିନ ଟ୍ରୁଡୋଙ୍କୁ ଭେଟିଥିଲେ ।
ପ୍ରଧାନମନ୍ତ୍ରୀ ଟ୍ରୁଡୋ ଭାରତର ଜି-୨୦ ଅଧ୍ୟକ୍ଷତାର ସଫଳତା ପାଇଁ ପ୍ରଧାନମନ୍ତ୍ରୀଙ୍କୁ ଅଭିନନ୍ଦନ ଜଣାଇଛନ୍ତି ।
ଭାରତ-କାନାଡା ସମ୍ପର୍କ ମିଳିତ ଗଣତାନ୍ତ୍ରିକ ମୂଲ୍ୟବୋଧ, ଆଇନର ଶାସନ ପ୍ରତି ସମ୍ମାନ ଏବଂ ଜନସାଧାରଣଙ୍କ ମଧ୍ୟରେ ସୁଦୃଢ଼ ସମ୍ପର୍କ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ । କାନାଡାରେ ଉଗ୍ରବାଦୀ ତତ୍ତ୍ୱମାନଙ୍କର ଭାରତ ବିରୋଧୀ କାର୍ଯ୍ୟକଳାପ ଜାରି ରହିବାକୁ ନେଇ ସେ ଗଭୀର ଉଦବେଗ ପ୍ରକାଶ କରିଥିଲେ। ସେମାନେ ବିଚ୍ଛିନ୍ନତାବାଦକୁ ପ୍ରୋତ୍ସାହନ ଦେଉଛନ୍ତି ଏବଂ ଭାରତୀୟ କୂଟନୀତିଜ୍ଞଙ୍କ ବିରୋଧରେ ହିଂସା କୁ ପ୍ରୋତ୍ସାହିତ କରୁଛନ୍ତି, ଡିପ୍ଲୋମେଟିକ୍ ପରିସରକୁ କ୍ଷତି ପହଞ୍ଚାଉଛନ୍ତି ଏବଂ କାନାଡା ଏବଂ ସେମାନଙ୍କର ଉପାସନାସ୍ଥଳରେ ଥିବା ଭାରତୀୟ ସମ୍ପ୍ରଦାୟକୁ ଧମକ ଦେଉଛନ୍ତି। ସଂଗଠିତ ଅପରାଧ, ଡ୍ରଗ୍ସ ସିଣ୍ଡିକେଟ୍ ଏବଂ ମାନବ ଚାଲାଣ ସହିତ ଏଭଳି ଶକ୍ତିର ସଂପୃକ୍ତି କାନାଡା ପାଇଁ ମଧ୍ୟ ଚିନ୍ତାର ବିଷୟ ହେବା ଉଚିତ୍ । ଏଭଳି ବିପଦର ମୁକାବିଲା ପାଇଁ ଦୁଇ ଦେଶ ସହଯୋଗ କରିବା ଜରୁରୀ।
ଭାରତ-କାନାଡା ସମ୍ପର୍କର ଅଗ୍ରଗତି ପାଇଁ ପାରସ୍ପରିକ ସମ୍ମାନ ଏବଂ ବିଶ୍ୱାସ ଆଧାରିତ ସମ୍ପର୍କ ଜରୁରୀ ବୋଲି ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ।
HS
(